TÖRVÉNYEINK TÖRTÉNETE AZ AUSZTRIAI HÁZ ALATT. 373 
határnapon a vád alól ki nem menthetnék, hívségtelenségnek büntetésében 
marasztalja, és itéletét minél előbb minden alkalmas segédszerekkel vég- 
rehajtásba hozza. 
A 21-ik ágazat, melyben ismét jövő országgyűlésig kötelező tör- 
vényül rendeltetik , hogy ha minden igazságos várakozásnak ellenére az 
országot vagy szomszédtartományokat valamely ellenséges betörés fenye- 
getné , ily vég szükség esetében a nádor ő felségének parancsára tüstént 
minden vármegyéket felkelésre felszólítani, és azonnal maga mellé vevén 
a királynak és önmagának zászlóalját, táborba szállani tartozzék. Továbbá 
hogy a nádorral minden főpapok , országnagyok és akár birtokos akár egy 
telkes vagy címeres nemesek , s más birtokos egyházi személyek mennél 
nagyobb készülettel, a szabad városok pedig a nádornak és illetőleg a bán- 
nak mérséklése szerint felkelni, a személyes felkelésre öregségök, sze- 
génységök , nói minőségök , vagy szolgálatban lételök miatt nem képesek, 
végre azon vármegyének határozata szerint, melyben laknak, jól föl- 
fegyverzett lovasokat állítani és így táborba szállani, a birtokosok ugyan 
vérdíjoknak , és összeséges jószágaik közönséges becsüjének, a birtokta- 
lanok pedig élő vérdíjoknak büntetése alatt kötelesek legyenek , — a bün- 
tetési, 4, részökben a végrehajtókra, 7. részükben pedig az ország köz- 
pénztárára szállandó birságoknak minden orvosló szerek kizárásával teen- 
dő behajtása a főpapokra és országnagyokra nézve a nádornak , másokra 
nézve pedig az illető alispánoknak hivatalaik vesztesége alatt kötelességül 
tétetvén , és egyszersmind határoztatván: hogy becsü alá csak a jobbágyok 
vétessenek , és a birság fejében elfoglalandó jószágok , mihelyest a birság 
jövedelmeikból bevétetendik , uraiknak azonnal visszabocsáttassanak. 
A 22-ik ágazat, mely által a szapora és részleges felkelésról az 
1609 : 65-ik törvénycikk megújíttatik. 
A 23-ik ágazat, melyben a rendek a komáromi főkapitányság szü- 
letett magyarra ruházásának sürgetésétől ő felsége kedvéért ezen alkalom- 
mal is elállanak, de azon világos nyilatkozással: 1. Hogy mind a komá- 
romi mind a gyűri főkapitányok minden más hadi tisztekkel együtt a ná- 
dor és hazánk törvényei alatt álljanak. 2. Hogy mind a komáromi mind a 
győri alkapitányi tisztség hitvallásrai tekintet nélkül hazafiakra ruháztassék. 
3. Hogy az utasitások ezen két várakbeli fő- és alkapitányoknak, valamint 
az egyéb várak főnökeinek is a magyar tanácsból és hazánk törvényeivel 
